Barski kotiček je lahko sestavljen le iz barskega elementa ali vinskih polic, na katere boste postavili steklenice in kozarce ter spremljajoče barske pripomočke. Še korak dlje boste naredili, če boste postavili barsko mizo in stole, bodisi kot dodaten prostor za sedenje v dnevni sobi, bodisi kot osnovno pohištvo v kletnem ali podstrešnem prostoru za druženje.